L'Ajuntament de l'Eliana col·labora amb la iniciativa ‘Els meus batecs amb València’
15 de novembre de 2024

L'Ajuntament de l'Eliana està col·laborant amb la iniciativa ‘Els meus batecs amb València’ i que compta amb el suport de diverses entitats nacionals. Es tracta de la venda de samarretes i dessuadores solidàries els preus de les quals oscil·len entre els 12 i els 27 euros. Es poden adquirir a través de la web mislatidosconvalencia.com o directament a Alton Publicitat.

Els beneficis de la venda es donaran a L’ElianaVol i aniran destinats a les persones afectades per la DANA del passat 29 d'octubre. Els dissenys són exclusius i estan realitzats per una estudiant de la Universitat de Navarra, Xenia Magraner i l'artista Sarai Llamas.

L'alcalde, Salva Torrent, ha convidat la ciutadania a participar d'aquest projecte solidari “que reflecteix perfectament el cor del poble valencià encongit pel dolor, però capaç de bategar fort i superar junts aquesta situació”.